จ๊อบ-ธัชพล โชว์สกิล เด้ง ตัวลอย วาดลวดลายไต่กำแพงตีลังกาสุดเท่
ฮอตสุดนาทีนี้ต้องยกให้พระเอกป้ายแดง จ๊อบ-ธัชพล กู้วงศ์บัณฑิต จากละครเรื่อง ระบำเมฆ ทาง ช่อง 3 กด 33 ของผู้จัดฯคนเก่ง อุ๊-พัชนี จารุจินดา เพราะนอกจาก ระบำเมฆ จะกำลังโกยเรตติ้ง เจ้าตัวก็เร่งถ่าย ความทรงจำสีจาง อีกเรื่องนึง ถึงแม้ว่าคิวงานจะแน่นขนาดไหน ด้วยความที่หนุ่มรักสุขภาพ ชอบออกกำลังกายเป็นชีวิตจิตใจอยู่แล้ว พอมีเวลาว่างหนุ่มจ๊อบก็ขอมายืดเส้นยืดสาย สลายไขมันกับกีฬาสุดโปรด ที่ Bounce Thailand ชั้น 4 ศูนย์การค้าดิ เอ็มควอเทียร์พอถึงที่หมายปุ๊บพร้อมวาดลวดลายทันที โดดเด้งตัวลอยกลางอากาศอย่างเมามันส์ พอเครื่องร้อนเท่านั้นแหละ จ๊อบโชว์ลีลาเดินบนกำแพงก่อนหมุนตีลังกา เล่นเอากองเชียร์แอบตาค้าง เห้ย ทำได้ยังไงเนี่ย จ๊อบเลยจัดให้ดูแบบช้าๆ จะจะ ชนิดที่เรียกว่า no สลิง no สแตนด์อิน อู้ววววว ว้าว มันยอดเยี่ยมมากจากนั้นย้ายไปห้อยโหนอุปกรณ์ต่างๆ อย่างเพลิดเพลิน จังหวะนั่งพัก ซับเหงื่อแตกซิกๆ เจ้าตัวกล่าวว่า ปกติผมเล่นอยู่แล้ว มีช่วงหนึ่งที่ฮิตมาก กลุ่มเพื่อนเล่นกัน เป็นการเบิร์นที่ดีมาก เขาบอกว่ากระโดดห้านาทีเท่ากับวิ่งครึ่งชั่วโมงเลยนะ เราขยับตัวตลอดเวลาเมื่อก่อนผมเล่นที่เดอะสตรีท รัชดา ใกล้ๆที่ทำงานแม่ ไปทุกอาทิตย์เลย ที่เล่นเพราะว่าตอนแรกคิดว่ามันดูเท่ อยากลองตีลังกาให้ได้ อยากหมุนกระโดดขึ้นกำแพง และมันได้ออกกำลังกาย เมื่อก่อนตีลังกาได้อยู่นะแต่มีช่วงหนึ่งที่เราเล่นได้ดีมาก แต่หยุดไป แต่ตอนนี้ไม่ไหวแล้วเริ่มแก่ (หัวเราะ) จริงๆผมออกกำลังกายด้วยการเล่นกีฬาทุกอย่างนะ เตะบอลหนักเลย ตีแบด เทนนิส ว่ายน้ำ ถ้ามีเวลาหนักๆ ยิ่งพอมาทำงาน เราต้องดูแลตัวเองมาก เป็นพิเศษ แหมมมม ดูแลตัวเองดีขนาดนี้ไม่แปลกใจที่สาวๆรุมกรี๊ดสนั่นจอ.
ฮอตสุดนาทีนี้ต้องยกให้พระเอกป้ายแดง จ๊อบ-ธัชพล กู้วงศ์บัณฑิต จากละครเรื่อง ระบำเมฆ ทาง ช่อง 3 กด 33 ของผู้จัดฯคนเก่ง อุ๊-พัชนี จารุจินดา
จ๊อบ ธัชพล,ธัชพล กู้วงศ์บัณฑิต,ระบำเมฆ,ความทรงจำสีจาง,พัชนี จารุจินดา,ช่อง 3,ข่าววันนี้,ดารา